Martin Štrbák (hokejista)

Martin Štrbák (* 15. január 1975, Prešov) je slovenský bývalý hokejový obranca. Je rekordérom v počte štartov za , za ktoré odohral 162 zápasov v priebehu rokov 2000 až 2011.

 Klubový hokej 
Je odchovancom Prešova, v priebehu ročníka 1994/95 prestúpil do Slovana Bratislava, kde hrával aj ďalšie dva roky. Bol draftovaný v roku 1993 v úvodnom drafte NHL tímom Los Angeles Kings (9. kolo, 224. miesto). Sezónu 1997/98 odohral za HK VTJ Spišská Nová Ves a ďalšiu opäť za Slovan. Pred ročníkom 1999/00 prestúpil do českej hokejovej extraligy. Prvú sezónu pôsobil v klube HC Chemopetrol Litvínov, ďalšiu v klube HC Slovnaft Vsetín, s ktorým získal majstrovský titul. V priebehu nasledujúceho ročníka 2001/02 prestúpil do klubu Lokomotiv Jaroslavľ v ruskej hokejovej superlige, pričom v rozhodujúcom finálovom zápase rozhodol o titule, keď strelil v predĺžení víťazný gól. Počas ďalšej sezóny prestúpil do HPK Hämeenlinna vo fínskej SM-liige. 

V nasledujúcej sezóne zaznamenal debut v NHL, za Los Angeles Kings (kde sa stal spoluhráčom krajanov Žigmunda Pálffyho, Jozefa Stümpela a Ľubomíra Višňovského) odohral 5 zápasov, strelil 2 góly, potom ho vedenie poslalo do farmárskeho klubu Manchester Monarchs v AHL. Po 12 odohraných zápasoch bol vymenený do Pittsburghu Penguins, kde sa prebojoval do základnej zostavy a odohral 44 stretnutí. 

V sezóne 2004/05 (počas lockoutu v NHL) odohral najskôr 14 zápasov za HC Košice v slovenskej hokejovej extralige, následne ho angažoval CSKA Moskva v ruskej hokejovej superlige. V tomto klube pôsobil ďalšie dva roky, potom prestúpil do ďalšieho ruského mužstva Metallurg Magnitogorsk. Pred sezónou 2008/09 podpísal zmluvu s českým tímom HC Moeller Pardubice. Štrbák prestupuje do Pardubíc, www.hokej.sk, 26.4.2008 

 Klubové štatistiky 
 Sezóna Klub Liga Základná časť Play-offZGABodyTM+/-ZGABodyTM+/-1994/95 HK Dragon Prešov SHE1010161994/95 HC Slovan Bratislava SHE170330921381995/96 HC Slovan Bratislava SHE4444822+51996/97 HC Slovan Bratislava SHE3832524-21997/98 HK Spišská Nová Ves SHE3311218-271998/99 HC Slovan Bratislava SHE1800041-41998/99 HK Trnava 1. liga1536912+111999/00 HC Litvínov ČE5036928+8720212-22000/01 HC Vsetín ČE4926846+61421335+42001/02 HC Vsetín ČE3389174602001/02 Lokomotiv Jaroslavľ RHS191128+891238+52002/03 Lokomotiv Jaroslavľ RHS2706628+82002/03 HPK Hämeenlinna SM-liiga20491368+26132358+112003/04 Pittsburgh Penguins NHL495111646-102003/04 Manchester Monarchs AHL1201125-12004/05 HC Košice SHE1414514+12004/05 CSKA Moskva RHS362111334-4120223002005/06 CSKA Moskva RHS504101448+67022402006/07 CSKA Moskva RHS548223060+5120223002007/08 Metallurg Magnitogorsk RHS568122034+111324616+72008/09 HC Pardubice ČE2804418+3     2008/09 Rögle BK Elitserien2415624-8     

 Reprezentácia 
Martin Štrbák reprezentoval  Slovensko na deviatich svetových šampionátoch za sebou - MS 2000 (striebro), MS 2001, MS 2002 (zlato), 2003 (bronz), 2004, 2005, 2006, 2007 a 2008, čo je slovenský unikát. Zúčastnil sa aj zimných olympijských hier 2006 v Turíne. Odohral za Slovensko 153 reprezentačných zápasov a dal v nich 13 gólov. Nosí reprezentačný dres s číslom 7.

 MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (porazila Bielorusko 2:1, Rusko 3:3 a Rakúsko 8:1), postúpilo Slovensko do ďalších bojov z prvého miesta. V osemfinálovej skupine slovenská reprezentácia prehrala v súboji s Českom (1:5), ďalšie dva zápasy vyhrala (Švajčiarsko 3:1, Kazachstan 3:1). V skupine skončilo Slovensko na treťom mieste za Ruskom a Českom a v štvrťfinále sa stretlo s Kanadou. V dramatickom zápase prehralo 5:4 gólom Joe Thorntona, streleným 4 minúty pred koncom zápasu, a bolo vyradené z bojov o medaily. Martin Štrbák nastúpil vo všetkých siedmich zápasoch Slovenska a získal celkovo 7 bodov za 2 góly (Rakúsku a Česku) a 5 prihrávok na gól.

 ZOH 2006 
Slovenská reprezentácia dosiahla na ZOH 2006 piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Martin Štrbák odohral všetkých 6 zápasov Slovenska, nebodoval.

 Reprezentačné štatistiky 
Podujatie Z  G  A BodyTM+/-StrelyMiestoMS 200031018+242.MS 200160116+557.MS 2002902210+481.MS 2003907712+13153.MS 200491122+5174.MS 2005725710+3225.ZOH 200660002+238.MS 200671128+478.MS 20077011206.MS 200850000-2313.

 Rodina 
Martin Štrbák je ženatý a má dvoch synov - Martina a Maxima.

 Referencie 

 Iné projekty 

 Externé odkazy 

 Martin Štrbák na stránke CSKA Moskva

Kategória:Narodenia v 1975
Kategória:Slovenskí hokejisti
Kategória:Slovenskí olympionici
Kategória:Hráči HC Slovan Bratislava
Kategória:Hráči HC Vsetín
Kategória:Hráči HPK Hämeenlinna
Kategória:Hráči Los Angeles Kings
Kategória:Hráči Pittsburgh Penguins
Kategória:Hokejisti CSKA Moskva
Kategória:Hráči HC Pardubice
Kategória:Hráči Metallurg Magnitogorsk
Kategória:Hráči MVD Balašicha
Kategória:Hráči Lokomotiv Jaroslavľ
Kategória:Hokejisti Dinama Moskva
Kategória:Hráči Rögle BK
Kategória:Hráči HC Košice
Kategória:Slovenskí hokejisti draftovaní NHL
Kategória:Hokejisti draftovaní klubom Los Angeles Kings
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2011
Kategória:Majstri sveta v ľadovom hokeji
Kategória:Osobnosti z Prešova
Kategória:Držitelia Medaily prezidenta Slovenskej republiky